Пасля 1377 года, напэўна, з дваром кн. Андрэя Альгердавіча, кн. Васіль Міхайлавіч ад’ехаў з ВКЛ у Пскоў і зімою 1377—1378 гадоў кароткі час быў у Ноўгарадзе, дзе, на думку А. Кузьміна, заказаў перапісванне Евангелля-Апракаса. З Ноўгарада, таксама разам з кн. Андрэям Альгердавічам, кн. Васіль мог паехаць у Маскву, але да 1380 года вярнуўся ў Друцк. У Маскве застаўся яго сын кн. Глеб, які браў удзел у Кулікоўскай бітве.